รัฐบาลไทย-ข่าวทำเนียบรัฐบาล-พ่อเมืองเพชรบุรี เปิดการฝึกอบรมตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด พื้นที่อำเภอท่ายาง
วันอังคารที่ 4 กรกฎาคม 2566
04/07/2566
พ่อเมืองเพชรบุรี เปิดการฝึกอบรมตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด พื้นที่อําเภอท่ายาง
พ่อเมืองเพชรบุรี เปิดการฝึกอบรมตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด พื้นที่อําเภอท่ายาง เน้นย้ําผู้เข้าอบรม “ชีวิตทั้งชีวิตจะมาจบชีวิตเพราะยาเสพติดไม่ได้” พร้อมยืนยันว่า ทุกภาคส่วนยินดีและเต็มใจให้ทุกคนได้กลับมา
พ่อเมืองเพชรบุรี เปิดการฝึกอบรมตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด พื้นที่อําเภอท่ายาง เน้นย้ําผู้เข้าอบรม “ชีวิตทั้งชีวิตจะมาจบชีวิตเพราะยาเสพติดไม่ได้” พร้อมยืนยันว่า ทุกภาคส่วนยินดีและเต็มใจในการทําให้ทุกคนได้กลับมาใช้ชีวิตร่วมกับคนในสังคมได้อย่างเป็นปกติสุข มีงาน มีอาชีพ มีรายได้ เพื่อสร้างสรรค์สังคมเพชรบุรีให้เป็นสังคมแห่งความสุขที่ยั่งยืนร่วมกัน
วันนี้ (4 ก.ค. 66) นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี เปิดเผยว่า จังหวัดเพชรบุรีได้จัดฝึกอบรมตามโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัดเพชรบุรี สาขาอําเภอท่ายาง โดยได้รับความเมตตาจากพระครูสารธรรมนิเทศ เจ้าคณะตําบลท่ายาง เข้าร่วมพิธีฯ โดยมี นายจงรัก เพชรเสน นายอําเภอท่ายาง หัวหน้าส่วนราชการ ข้าราชการ พนักงาน เจ้าหน้าที่ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และทีมวิทยากร ร่วมเป็นสักขีพยานในพิธีเปิด ณ วัดชายนา ตําบลบ้านในดง อําเภอท่ายาง จังหวัดเพชรบุรี
นายณัฏฐชัย นําพูลสุขสันติ์ ผู้ว่าเพชรบุรี เปิดเผยว่า ตามที่รัฐบาลได้ประกาศให้ปัญหายาเสพติดเป็นวาระแห่งชาติ โดยมอบหมายให้กระทรวงมหาดไทย เป็นหน่วยงานหลักในการบูรณาการเชิงรุกเพื่อแก้ไขปัญหาในระดับพื้นที่ร่วมกับกระทรวงสาธารณสุข สํานักงานตํารวจแห่งชาติ และสํานักงานคณะกรรมการป้องกันและปราบปรามยาเสพติด ซึ่งจังหวัดเพชรบุรี ได้จัดทําโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัด เพื่อขับเคลื่อนวาระแห่งชาติด้านการป้องกันปราบปรามยาเสพติดตามนโยบายของรัฐบาลและกระทรวงมหาดไทย เพื่อลด Demand Side และ Supply Side โดยการจับกุมตัวผู้ค้ายาเสพติดและเครือข่ายมาดําเนินคดียาเสพติดตามกฎหมายและนําผู้เสพยาเสพติดทั้งรายเดิมและรายใหม่ เข้าสู่กระบวนการบําบัดรักษา และฟื้นฟูสภาพทางสังคม โดยใช้กระบวนการมีส่วนร่วมของทุกภาคส่วน จัดกิจกรรมต่าง ๆ เสริมสร้างความแข็งแรงของสุขภาพร่างกาย ความเข้มแข็งของจิตใจ และการปรับเปลี่ยนทัศนคติ และสร้างความเข้าใจ รวมถึงการส่งเสริมและฝึกฝนให้ผู้เข้ารับการอบรมมีความรู้ด้านทักษะอาชีพ ต่อยอดให้ผู้เข้ารับการฝึกอบรมสามารถพึ่งพาตนเองได้ตามหลักปรัชญาของเศรษฐกิจพอเพียง สามารถสร้างงาน สร้างรายได้ สร้างอาชีพ และสามารถกลับคืนสู่สังคมได้อย่างปกติสุข
“จังหวัดเพชรบุรี ได้กําหนดแนวทางการขับเคลื่อนแผนปฏิบัติการป้องกันและแก้ไขปัญหายาเสพติด โดยการพัฒนาโปรแกรมการบําบัดฟื้นฟูผู้เสพยาเสพติดให้มีหลักสูตรที่เหมาะสม เริ่มตั้งแต่การค้นหา คัดกรอง จําแนกผู้เสพ ผู้ติดยาเสพติด และนําเข้าสู่กระบวนการบําบัดรักษาแบบระบบสมัครใจ และดําเนินโครงการช่วยเหลือผู้เสพ/ผู้ติดยาเสพติดของศูนย์ฟื้นฟูสภาพทางสังคมจังหวัดเพชรบุรี ด้วยการจัดโครงการอบรมเพื่อช่วยเหลือผู้ใช้ยาเสพติด/ผู้ติดยาเสพติด ระหว่างวันที่ 28 มิถุนายน - 12 กรกฎาคม 2566 มีผู้เข้ารับการอบรม จํานวน 50 ราย โดยได้รับเมตตาจากพระครูสารธรรมนิเทศ เจ้าคณะตําบลท่ายาง เมตตาแสดงธรรมเทศนา ให้ข้อคิดแก่ผู้เข้าร่วมโครงการ ตลอดจนการทํากิจกรรมฝึกสมาธิ สวดมนต์ ตามหลักศาสนา ทําให้ผู้เข้ารับการอบรมฯ ซึมซับหลักธรรมคําสอนของพระพุทธศาสนา เกิดทัศนคติเชิงสร้างสรรค์ สร้างแรงบันดาลใจในการรังสรรค์สิ่งที่ดีให้แก่ตนเอง ครอบครัวและสังคม ทําให้ผู้เสพ/ผู้ติดยาเสพติดที่เข้ารับการอบรมเห็นคุณค่าของการทําความดี เกรงกลัวและไม่อยากข้องเกี่ยวกับสิ่งไม่ดี ไม่กลับไปยุ่งเกี่ยวกับยาเสพติดซ้ําอีก สามารถกลับคืนสู่ครอบครัว/ชุมชน เพื่อเป็นกําลังสําคัญในการพัฒนาประเทศและเป็นคนดีของสังคม และหลังจากการอบรมฯ แล้วเสร็จ ทางอําเภอได้ตั้งทีมงานระดับอําเภอ ตําบล หมู่บ้าน คุ้ม ในการให้ความช่วยเหลือ ให้คําแนะนํา พร้อมทั้งเฝ้าดูแลติดตาม ให้คําปรึกษาตลอดระยะเวลา 5 ปี และส่งข้อมูลให้ศูนย์ฟื้นฟูสภาพทางสังคมจังหวัดเพชรบุรี เพื่อขอคําปรึกษาและขอความช่วยเหลืออีกทางหนึ่ง” ผวจ.เพชรบุรี กล่าว
นายณัฏฐชัย นําพูลสุขสันติ์ ผู้ว่าราชการจังหวัดเพชรบุรี กล่าวเพิ่มเติมว่า ภาคีเครือข่ายในพื้นที่จังหวัดเพชรบุรีล้วนมีความความห่วงใยและเป็นกําลังใจให้ผู้ติดยาเสพติดที่เข้ารับการบําบัดรักษา เพราะทุกคนเป็นเหมือนญาติมิตร ญาติพี่น้องที่ต้องช่วยเหลือดูแลกันและกัน พร้อมทั้งได้กล่าวย้ําเตือนว่า ต้องคิดให้รอบคอบ มีสติ เพราะ “ชีวิตทั้งชีวิตจะมาจบชีวิตเพราะยาเสพติดไม่ได้” ถ้าชีวิตดับ ต้องติดคุก ติดตาราง ที่สําคัญทําร้ายหัวใจคนที่รักเราและคนที่เรารัก และยังทําร้ายคนใกล้ชิดที่คนปกติไม่มีทางทําร้ายได้ และขอให้คิดอยู่เสมอว่ายังมีครอบครัวและคนที่เรารักยังรอเราอยู่ อย่าให้ยาเสพติดเป็นตัวกําหนดชีวิต กลับตัวกลับใจ ต้องเลิกให้ได้ เปลี่ยนชีวิตมาเป็นคนดีให้จงได้
“ท้ายสุดนี้ ขอเรียนว่า จังหวัดเพชรบุรี ให้ความสําคัญในการแก้ไขปัญหายาเสพติดอย่างเข้มข้นต่อเนื่อง ด้วยพลังแห่งการบูรณาการ อันสอดคล้องกับเป้าหมายการพัฒนาที่ยั่งยืนของสหประชาชาติ (UN SDGs) ข้อที่ 17 หรือ Partnership โดยน้อมนําหลักการทรงงาน คือ "บวร" บ้าน วัด ราชการ ขับเคลื่อนในการแก้ไขปัญหายาเสพติด รวมทั้งภาคีเครือข่ายอื่น ๆ ภาคเอกชน พี่น้องประชาชนทุกคน มาร่วมเป็นกําลังสําคัญในการช่วยให้ผู้หลงผิดกลับตัวกลับใจ คืนคนดีสู่สังคม รวมถึงแก้ไขปัญหายาเสพติดในทุกมิติ โดยผู้ที่พบเบาะแสที่เกี่ยวข้องกับการค้ายาเสพติด หรือพบเห็นผู้เสพยาเสพติดที่ต้องได้รับการบําบัดรักษา หรือผู้ติดยาเสพติดประสงค์จะเข้ารับการฟื้นฟูสภาพทางสังคม ขอให้แจ้งเจ้าหน้าที่ฝ่ายความมั่นคง ฝ่ายปกครอง ณ ที่ว่าการอําเภอทุกแห่งทั่วประเทศ หรือแจ้งกํานัน ผู้ใหญ่บ้าน หรือโทรสายด่วนศูนย์ดํารงธรรม 1567 ได้ตลอดเวลา” นายณัฏฐชัย กล่าวในช่วงท้าย